করিডোরের বাইপাসে তিতাসসহ ১৮ নদী-খাল বন্ধ : ট্রানজিট ট্রানশিপমেন্টের মোড়কে আশুগঞ্জ-আখাউড়া করিডোর রুট স্থায়ী করতে অব্যাহতভাবে বাংলাদেশ সরকারকে চাপ প্রয়োগ করে আসছে ভারত। গত দুই মাসে তারা নৌপরিবহন মন্ত্রণালয়কে দুই দফা চিঠি দিয়েছে। চিঠির জবাবে নৌপরিবহন মন্ত্রণালয় জানিয়েছে, কাঠামোগত উন্নয়ন না হওয়ায় এখনই স্থায়ীভাবে ট্রানশিপমেন্ট কার্যকর করা সম্ভব নয়। এ প্রেক্ষিতে পরবর্তী করণীয় নির্ধারণের জন্য বাংলাদেশ-ভারত স্ট্যান্ডিং কমিটির একটি বৈঠক ডাকা হয়েছে। পাশাপাশি সম্প্রতি ট্রানজিট সংক্রান্ত কোর কমিটি বৈঠক করে স্থায়ী ট্রানজিট দেয়া সংক্রান্ত প্রতিবেদন চূড়ান্ত করেছে। প্রতিবেদনে প্রধানমন্ত্রীর অর্থবিষয়ক উপদেষ্টা ড. মশিউর রহমানের ৩৬টি সুপারিশই অন্তর্ভুক্ত হয়েছে। প্রশ্ন উঠেছে, তিতাসসহ ১৮টি নদী-খাল বন্ধ রেখেই কি ভারত করিডোর স্থায়ী করতে চাইছে?